ભારત - ઇંગ્લેંડ વચ્ચે રમાઇ રહેલી બીજી ટેસ્ટના ચોથા દિવસનો ખેલ ખતમ થઇ ગયો છે . આજે ઇંગ્લેંડે 2 વિકેટ પર 87 રન બનાવી લીધા છે પરંતુ તે જીતથી હજી ઘણુ દૂર છે . જે રીતે ઇંગ્લેંડે આજની રમત રમી છે તે પ્રશંસનીય છે . કેપ્ટન કુક અને યુવા હસીબે આજે ડિફેંસીવ ગેમ રમીને ખેલની એક નવી પરિભાષા બનાવી છે . કુકે 170 બોલમાં પોતાની અડધી સદી ફટકારી તો હામિદે તેનો ભરપૂર સાથે આપ્યો . હામિદની વિકેટ અશ્વિને લીધી જ્યારે કુકને 54 રન પર જાડેજાએ પોતાનો શિકાર બનાવ્યો . આ પહેલા ટીમ ઇંડિયાએ ચોથા દિવસે 98/3 ના સ્કોરથી આગળ રમવાનુ શરુ કર્યુ અને 204 રન પર આઉટ થઇ ગઇ . ટીમે ચોથા દિવસના કુલ 106 રન જોડીને ઇંગ્લેંડને 405 રનનો ટાર્ગેટ આપ્યો . ઉલ્લેખનીય છે કે રવિચંદ્રન અશ્વિન ( 67/5 ) ની શાનદાર રમત બાદ કેપ્ટન વિરાટ કોહલી ( અણનમ 56 ) ના દમ પર ભારતીય ક્રિકેટ ટીમ ઇંગ્લેંડની સામે ચાલી રહેલ બીજી ટેસ્ટના ત્રીજા દિવસે શનિવારે ઇંગ્લેંડ સામે 298 રનથી આગળ હતા . ત્રીજા દિવસે ભારતીય ટીમે ઇંગ્લેંડનો પહેલો દાવ 255 રનમાં સમેટી લીધો હતો અને ત્યારબાદ પોતાના બીજા દાવમાં ત્રણ વિકેટ પર 98 રન બનાવીને મેચ પકડમાં લેવાનું શરુ કર્યુ હતુ .